Erfaringsudveksling på tværs har været en helt central strategi til at opnå tempo i forbedringsarbejdet i Sikkert Patientflow. Ud over webkonferencer, delt feedback på månedsrapporter og telefonmøder for de lokale projektledere samt nyheder på hjemmesiden, har læringsseminarerne været helt centrale fora til at udveksle idéer på tværs. Derfor har der været foretaget en systematisk evaluering af læringsseminarerne. Den overordnede tilfredshed med læringsseminarerne i Sikkert Patientflow var på omkring 80 %.